དོན་ཚན་ཉེར་ལྔ་པ།ས་གནས་རྒྱུན་ལས་ཁག་གི་རྩ་འབོར་སུམ་ཆ་གཉིས་ཡན་ནས་སྒྲིག་གཞིར་བསྐྱར་བཅོས་ཁྲིམས་འཆར་ཕུལ་བའམ།འགན་འཛིན་ལྷན་ཚོགས་སམ།དབུས་རྒྱུན་འཚོགས་འདུའི་ཐོག་བསྐྱར་བཅོས་དགོས་པའི་ཁྲིམས་འཆར་བཏོན་ཚེ།མདོ་སྨད་དབུས་རྒྱུན་ལས་ཁང་ནས་མདོ་སྨད་ཚོགས་ཆེན་ཐོག་གཞུང་འབྲེལ་སྒྲིག་གཞི་བསྐྱར་བཅོས་ཁྲིམས་འཆར་ཕུལ་ཏེ།ཚོགས་བཅར་ཚོགས་མིའི་རྩ་འབོར་གྱི་སུམ་ཆ་གཉིས་ཡན་ནས་མོས་མཐུན་བྱུང་ན།སྒྲིག་གཞི་འདིའི་དོན་ཚན་གང་རུང་ལ་བསྐྱར་བཅོས་སོང་བ་ངོས་འཛིན་གྱིས་དེ་དོན་རྩ་འཛིན་ལག་བསྟར་ཆོག་རྒྱུ།སྤྱི་མོས།